יכול להיות שהפרידה מניק לאשיי הופכת את ג'סיקה למאותגרת מראה? לפני שתפרצו בזעקות שבר ותטענו שלא יכול להיות דבר כזה, הביטו בתמונות שלפניכם, בהן ג'סיקה, צעד אחר צעד נראית כמו גרסאת "לפני מהפך" של עצמה. בגדים גרועים, שיער קש איום ונורא ופרצופים שאפילו קורטני לאב היתה מוצאת אותם בעייתיים. העניין העצוב באמת הוא שהבחור הנאה שלצדה הוא מעצב השיער הפרטי של הגברת. אולי הגיע הזמן לשכור את מיקי בוגנים?
בריטני ספירס פשוט לא מפסיקה לספק חדשות, לעומת זאת, לא נראה שהיא הולכת לספק שירים בקרוב. הבריטני לגמרי בהריון והפעם זו בת, מה שייתן נופך חדש לגמרי לאמירת "כולם נפלו על הראש" (לאחר שהיא הצליחה להפיל את בנה הראשון כבר שלוש פעמים על קודקודו). חוץ מזה, כאילו זו לא היתה טעות בפעם הראשונה, בריטני וקווין עומדים להינשא שוב, או לפחות לחדש את שבועותיהם. לאחר שהקופיף ירד על ברכיו, (או אולי רק הפיל בוטן, אין לדעת...) ואמר את המשפט הרומנטי בתבל – "בואי פאקינג נעשה את זה שוב". לפי דיווח של צופים מזועזעים בריטני קפצה משמחה אבל אולי היא פשוט ניסתה להיחלץ מהמכנסיים הלוחצים.
לא באמת ציפיתם שלידת בתו הקטנה תרגיע את טום קרוז, נכון? אז זהו, שממש לא. טום רשם את קייטי הולמס למכון ספרטני שנקרא "כלות שריריות", ומבטיח להכין כלות לקראת יום כלולותיהן בצורה החטובה והשרירית ביותר. באופן אישי, לחואניטה נראה קצת תמוה שטום מנסה להפוך את כלתו הטריה לשרירית, שלא לומר... גברית? יכול להיות שכל עניין הלידה, עדיין לא רמז לטום שאשתו המיועדת היא אינה בחור צעיר ושרירי?
ידוע כבר שכולם חושבים שפריס הילטון היא בושה למין האנושי, בזבוז של חמצן טוב, ואובייקט ניסויים מוצלח לכל מי שמאמין בהמתת חסד. אז אם הדבר כך, מה תגידו על מי שמתקיימת מלהיות החיקוי של פריס? נטלי רייד, שכבר סיפרנו לכם עליה, מתקיימת כמו טפיל על צווארו של כלב, מלהעמיד פנים שהיא פריס הילטון בכבודה ובעצמה. הגברת לא עושה זאת רק בצילומים, או באופן גלוי, אלא באמת ובתמים משנוררת מתנות חינם, כניסה בחינם למועדונים ונותנת ריאיונות כאילו היא היתה הדבר האמיתי. אם תהיתם האם יש קיום בזוי ופרזיטי יותר מפריס – התשובה לפניכם בקטע הוידאו הזה.
בטח שמתם לב שניקול ריצ'י נראית לאחרונה כמו האחות הרזה של קליסטה פלוקהארט. אז עכשיו, גם ניקי עצמה שמה לב לעניין, והיא התראיינה כשהיא אומרת "אני יודעת שאני רזה מדי עכשיו ואני לא רוצה שנערות צעירות יסתכלו עלי ויאמרו "זה מה שאני רוצה להיות". לכן אני עומדת לעשות משהו בקשר לכך". ריצ'י החלה להרזות לאחר הפרידות החוזרות ונשנות שלה מהחבר אדם גולדשטיין, והתמודדה עם הלחץ על ידי הפסקת אכילה. עכשיו היא נעזרת בצוות שכולל רופא, פסיכיאטר ותזונאי כדי להחזיר לעצמה חלק מהמשקל הרב שאיבדה. מעניין אם משהו מאיבוד המשקל שלה בא לידי ביטוי גם בפה המלוכלך ובלשון החדה שלה.